Ingmar Lääts õppis 2007/2008 õppeaastal Amsterdami Ülikooli magistriprogrammis "European Private Law", mis põhineb Saksa, Prantsuse, Inglise ja EL õiguse võrdleval käsitlemisel peamistes tsiviilõiguse valdkondades. Ingmari magistritöö teemaks oli "Lepinguliste kohustuste vahekorra muutumine Saksa õiguse, Eesti õiguse ja Draft Common Frame of Reference järgi". Töö eesmärgiks oli uurida selle õigusliku kontseptsiooni (VõS § 97) tegelikku sisu, sest Eestis on selles  küsimuses praktika veel välja kujunemata.